《暮春寄夫君》
明代·余玉馨

海棠浅插金壶水，短笋穿苔突鸦觜。飞尽杨花困正多，壁间尘阁閒焦尾。

屏山迸落云母光，砚池黑点龙煤香。朱帘捲春春不住，绿阴满院生微凉。

冰弦零落疏飞雁，有美人兮不相见。新愁无赖上双眉，写入薰风白团扇。

作者简介：余玉馨，字芳馨。顺德人。明武宗正德十六年（一五二一）进士、瓯宁知县余经之女，举人许炯之妻。著有《箧中集》十卷。事见清温汝能《粤东诗海》卷九六。